UBERA ARANZETA (EH Bildu, 2013-10-04):
Eman dituzun datuetan ere garbi ikusten irizpide ekonomikoaren baitan ere honek ez duela inolako zentsurik eta logikarik.
Baina guri iruditzen zaigu irizpide ekonomikoetatik harago ere beste irizpide askoz ere garrantzitsuagoak daudela, hainbestetan aipatzen diren eta gaur ere aipatu dituzun unibertsaltasun eta berdintasun printzipioak eta babes sistema.
Gaur ere argi agertu duzu zuen desadostasuna bai berrordainketa honekiko eta bai bestearekiko, argi geratu zaigu ere momentu honetan zer neurri dituzuen aurrikusita, baina gure galdera da: eta neurri horiek bai, juridiko eta epaitegietarako neurri horiek emaitza positiboa ez baldin badute ematen, zein izango da Gobernu honen borondatea? Zein egitasmo izango ditu berrordainketa hau ez aplikatzeko?
Eta, aldi berean, berrordainketa honekin agertzen duen tinkotasun hori ba esan behar dugu ere faltan bota dugula aurreko berrordainketarekin, zeren guri iruditzen zaigu biak ala biak ikaragarrizko erasoa, erasoa egiten diotela osasun sistema babesari.
Badakigu erabaki zailak direla, momentu gogor hauetan erabakiak hartzea ez dela erraza, baina behin eta berriro esan dugu, guk ez daukagu inolako arazorik Legebiltzar honetan babes emateko eta falta egiten diren gune guztietan elkarrekin eskutik jokatzeko, bai berrordainketa honi zein besteari aurre egiteko, garbi daukagulako momentua delako eskubideen aurkako gure osasun sistema publikoaren aurka doazen eta gerra estrategia honi aurre egiteko, eta hor planto egiteko eta behar diren neurri guztiak ahalbidetzeko.
Atzo ere esan nuen, inflexio puntu batetan gaude, bidegurutze batetan gaude eta guk garbi daukagu bidegurutze eta inflexio puntu honetan lehentasunezkoa dela herritarren eskubideak defendatzea gure herriaren erabakitze gaitasuna daukaguna, konpetentzia ditugunak defendatzea, ez urratzea unibertsaltasuna eta ekidade printzipioak, defendatzea kolektibo guztiak, hasi ahulenetatik eta gainerakoak, pertsona guzti-guztiak.
Azkenean, gure ongizate...
Comienzo e la cinta nº 22
...kolektibo guztiak, hasi ahulenetatik eta gainerakoak, pertsona guzti, guzti, guztiak. Azkenean gure ongizate Estatua defendatzeko eta gure etorkizuna defendatzeko. Ze, atzo ere esaten nuen, badakigu non hasi garen bainan non bukatuko dugun, hori da ez dakiguna.
Horregatik berriro ere eskatu nahi dizugu Darpón jauna, eta eskatzeaz gain eskua ere luzatzen dugu, berrordainketa bat bera ere ez aplikatzeko, estrategia bat diseinatzeko. Goazen guztion artean elkartasunean eta eskubideetan oinarritutako plangintza bat, estrategia bat diseinatzera, gure sistema babesteaz gain gure eskumenak ere defendatzeko eta errespetatuak izan daitezen.
Iruditzen zait bide horretan aukerak eduki baditugula, mahai gainean tresna ezberdinak jarri ditzakegu: tresna juridikoak, politikoak, konpentsatorioak...Hor daukagu ere kontzertua! Kontzertua ez da soilik akordio ekonomiko soil bat, kontzertuan baditu tresnak eta iruditzen zaigu bide hori badagoela jorratzeko aukerarik Madriletik datozkigun eraso hauei aurre egiteko.
Zeren azkenean legeak zertarako daude ez baldin badira herritarron eskubideak defendatzeko? Herritarren eskubideak defendatzen ez dituzten eskubideak gure ustez soberan daude, Eta honekin bukatzen dugu, jarraituko dugu gaiaz hitz egiten.
Eta beno, guk argi daukagu gai honek tinkotasun handia eskatzen duela benetan esku artean daukagun erronka handia, handia delako. Eta beste taldeetan ere Jaurlaritzak erakusten duen tinkotasuna, esaterako administrazioen erreformari dagokionean erakusten duena ere, gai honetan erakutsi behar duela.
Bai, kopago hospitalarioari dagokionean eta bai botiken kopagoari dagokionean, biak ala biak.